Asunto oli mielettömän kaunis (arkkitehtuuria opiskeleva tyttäreni ei olisi halunnut lähteä pois ollenkaan), huikean valoisa (isot rautakehikkoiset loft-ikkunat sekä keittiössä että olohuoneessa, mutta pimennysverhoin), kauniisti harmahtavaksi maalatut lautalattiat, napakymppi kaikin puolin. Helteellä asunto saattaa olla kuuma, koska sijaitsee ylimmässä kerroksessa ja isoin ikkunoin - silloin pienet tuuletusikkunat kannattanee jättää auki ja rullaverhot osin alas, meillä tätä ongelmaa ei juuri ollut, koska sää oli onneksi puolipilvinen. Pulujen tepastelu kattoikkunoiden yli antaa oman jäljittelemättömän säväyksensä tämän todella rauhallisen ja valoisan asunnon äänimaailmaan. Keittiössä on kaikki tarpeellinen: pesukone, espressokone, vedenkeitin. Kortteli on vilkas, kauppoja ja leipomoita on sadan metrin säteellä useampi, kahvila heti alakerrassa, lähin supermarketti muutaman minuutin kävelymatkan päässä. Kaiken kaikkiaan paras airbnb-kokemukseni Pariisissa tähän mennessä, vahva suositus!